CELEX: C2007/117/41
Language: sl
Date: 2007-05-26 00:00:00
Title: Zadeva T-85/07: Tožba, vložena dne 20. marca 2007 – Gabel Industria Tessile proti UUNT – Creaciones Garel (GABEL)

26.5.2007   
            
            
               SL
            
            
               Uradni list Evropske unije
            
            
               C 117/26
            
         Tožba, vložena dne 20. marca 2007 – Gabel Industria Tessile proti UUNT – Creaciones Garel (GABEL)
   (Zadeva T-85/07)
   (2007/C 117/41)
   Jezik, v katerem je bila tožba vložena: italijanščina
   Stranke
   
      Tožeča stranka: Gabel Industria Tessile S.p.A. (Rovellasca, Italija) (zastopnik: A. Petruzzelli, Avvocato)
   
      Tožena stranka: Urad za usklajevanje na notranjem trgu (UUNT)
   
      Druga stranka pred Odborom za pritožbe: Creaciones Garel S.A.
   Predlogi tožeče stranke
   
               —
            
            
               delno naj se razveljavi odločba drugega odbora za pritožbe z dne 25. januarja 2007, vročena 29. januarja 2007, v delu o zavrnitvi prijave znamke Skupnosti družbe Gabel št. 3754777 za razred 24, ker ni v skladu s členom 8(1)(b) Uredbe 40/94;
            
         
               —
            
            
               naj se zadrži odločba istega odbora, da se registrira znamka Skupnosti v razredu 25 za „kopalne plašče“;
            
         
               —
            
            
               UUNT naj se naloži, da registrira znamko Skupnosti družbe Gabel št. 3754777 za razred 24 in za proizvode, ki so bili takrat navedeni v tistem razredu, kot tudi za „kopalne plašče “iz razreda 25;
            
         
               —
            
            
               UUNT naj se naloži plačilo vseh stroškov tožeče stranke.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka
   
      Zadevna znamka Skupnosti: Besedna znamka „GABEL “(zahteva za registracijo št. 3.754.777) za proizvode iz razredov 24 in 25.
   
      Imetnik znamke ali znaka, navedenega v postopku z ugovorom: Creaciones Garel S.A.
   
      Znamka ali znak, naveden v postopku z ugovorom: Figurativna znamka Skupnosti „GAREL “za proizvode iz razreda 24, 25 in 26.
   
      Odločba Oddelka za ugovore: Ugovoru se ugodi.
   
      Odločba Odbora za pritožbe: Ugovoru se delno ugodi v delu, v katerem se dovoli registracija znamke za „kopalne plašče “(razred 25).
   
      Navajani tožbeni razlogi: Kršitev člena 8(1)(b) Uredbe (ES) št. 40/94 o znamki Skupnosti.